**JU SREDNJA STRUČNA ŠKOLA BAR**

Broj: 162

Datum: 12.05.2020.

Na osnovu člana 30 Zakona o javnim nabavkama („Službeni list CG“, br. 42/11, 57/14, 28/15 i 42/17 ), Pravilnika o sadržaju akta i obrascima za sprovođenje nabavki male vrijednosti („Službeni list CG“, br. 49/17 ) i Pravilnika za postupanje JU Srednje stručne škole iz Bara prilikom sprovodjenja postupka nabavke male vrijednosti broj 381 od 04.08.2017.god, JU SREDNJA STRUČNA ŠKOLA IZ BARA dostavlja

 **ZAHTJEV ZA DOSTAVLJANJE PONUDA**

**ZA NABAVKE MALE VRIJEDNOSTI**

**I Podaci o naručiocu**

|  |  |
| --- | --- |
| **Naručilac: JU Srednja stručna škola** | **Kontakt osoba:Darko Jelić****tel: 067 483 261****mail: darko .jelic@polj-br.edu.me** |
| **Adresa: Ulica Rista Lekića br.16** | **Poštanski broj: 85000** |
| **Grad: Bar** | **Identifikacioni broj: 02003058** |
| **Telefon: +382 30 302 785** | **Faks:** |
| **Elektronska adresa (e-mail):** **skola@polj-br.edu.me** | **Internet stranica:** **srednjastrucna-bar.me** |

**II Predmet nabavke:**

Usluge

**III Opis predmeta nabavke:**

Izrada glavnog projekta adaptacije objekta JU Srednje stručne škole Bar

**IV Procijenjena vrijednost nabavke:**

Procijenjena vrijednost nabavke sa uračunatim PDV-om 14.990,00 €

**V Tehničke karakteristike ili specifikacije**

# PROJEKTNI ZADATAK

**za izradu**

**GLAVNOG PROJEKTA ADAPTACIJE OBJEKTA**

**JU SREDNJA STRUČNA ŠKOLA BAR**

1. ***UVOD***

***Opšti podaci***

***Investitor: JU Srednja stručna škola Bar;***

***Objekat: JU Srednja stručna škola Bar;***

***Lokacija: Kat. parcela br. 4669, K.O. Novi Bar, Opština Bar;***

***Zadatak:***

***Adaptacija objekta škole u dijelu:***

1. ***Sanacija fasade - izrada termoizolacione fasade;***
2. ***Sanacija ravnih i kosih krovova – postavljanje termo i hidroizolacije i***
3. ***Zamjena dijela fasadne stolarije.***
4. ***KRATAK OPIS POSTOJEĆEG STANJA***

Postojeći objekat koji je tema adaptacije se nalazi u Baru (Novi Bar), slobodnostojeći je, razuđen, spratnosti P+2.

Objekat je nepravilne – razuđene osnove okvirnih gabatira 105x56m, ukupne okvirne BRGP 5150m².

Funkcionalna organizacija škole je riješena na sledeći način:

Prizemlje:

* Uprava škole / zbornica, kancelarije direktora, sekretarice direktora, zamjenice direktora, računovođa i prateće prostorije;
* Učionice i kabineti;
* Fiskulturna sala;
* Horizontalne i vertikalne komunikacije i
* Toaleti.

I sprat:

* Učionice i kabineti;
* Horizontalne i vertikalne komunikacije i
* Toaleti

II sprat:

* Učionice i kabineti;
* Horizontalne i vertikalne komunikacije i
* Toaleti

Konstruktivni sistem objekta je armirano-betonski skeletni sistem sa zidnim platnima za horizontalno ukrućenje i monolitnom AB međuspratnom i krovnom konstrukcijom.

Objekat je složene geometrije sa ravnim i kosim jednovodnim krovovima.

Fasadni otvori su u dijelu objekta već zamijenjeni novom PVC stolarijom i u tom dijelu nijesu tema ovog projekta.

Fasada objekta ne posjeduje termoizolaciju, tako da je istu potrebno predvidjeti ovim projektom.

1. ***PREDMET I CILJ IZRADE TEHNIČKE DOKUMENTACIJE***

Potrebno je izraditi glavni projekat adaptacije predmetnog objekta, a prema sledećim ciljevima:

**GRAĐEVINSKO – ZANATSKI RADOVI**

SANACIJA – ADAPTACIJA POSTOJEĆE FASADE

Postojeću fasadu je potrebno sanirati u cjelosti izradom termoizolacione kontaktne „demit“ fasade u skladu sa proračunom.

ZAMJENA KOMPLETNE FASADNE STOLARIJE

Postojeću fasadnu stolariju, kao i pozicije od kutijastih profila crne bravarije je potrebno zamijeniti u cjelosti novom PVC stolarijom prema istoj tj. odgovarajućoj šemi.

SANACIJA – ADAPTACIJA POSTOJEĆEG KROVA

Postojeći krov objekta je složen, viševodan i čine ga ravne i kose – jednovodne krovne ravni. Sve krovne pokrivače je potrebno sanirati uz postavljanje odgovarajuće termo i hidroizolacije u skladu sa proračunom. Postojeće krovne lanterne na kosim krovovima iznad učionica na spratu je potrebno trajno ukloniti, dok su lanterne na ravnom krovu fiskulturne sale predmet zamjene novim.

ANALIZA ENERGETSKE EFIKASNOSTI – ukoliko je primjenljivo

* Pomenuta faza je planirana ukoliko analiza postojećeg stanja pokaže da je neophodno vršiti intervencije na omotaču objekta (pod na tlu, fasada sa fasadnom stolarijom i krov) u cilju obezbjeđivanje ili poboljšanje elemenata koji utiču na energetsku efikasnost objekta.
1. ***OSNOVE ZA IZRADU TEHNIČKE DOKUMENTACIJE***

Izrada predmetne tehničke dokumentacije zahtjeva veoma detaljno sagledavanje objekta u cjelosti, njegovog konstruktivnog sistema, finalnih obrada vanjskih površina, kao i postojećih instalacija. Takođe, treba napraviti detaljnu oskultaciju ranijih intervencija u arhitektonsko – građevinskom smislu. Predviđene radove treba sprovesti po sledećim fazama:

1. **Projekat arhitekture / građevinsko – zanatski radovi;**
2. **Projekat elektroinstalacija jake struje** – gromobranska instalacija na krovu;
3. **Analiza energetske efikasnosti** – ukoliko je primjenljivo / uticaj predmetnih intervencija na poboljšanje energetskih karakteristika zgrade.
4. ***SADRŽAJ PROJEKTNE DOKUMENTACIJE***

Projektant je dužan da izradi projektnu dokumentaciju na nivou Glavnog projekta na osnovu ovog Projektnog zadatka kao i u skladu sa:

* Zakonom o planiranju prostora i izgradnji objekata (Sl. List CG br. 64/17);
* Pravilnikom o načinu izrade i sadržini tehničke dokumentacije za građenje objekata (Sl. List CG br. 44/18) i
* Svim uslovima izdatim od strane nadležnih organa i organizacija.
1. ***USLOVI OBRADE GLAVNOG PROJEKTA***

Cjelokupna grafička dokumentacija mora biti obrađena u boji i u digitalnoj formi kompatibilnoj programu Auto CAD (DWG, DWF) ili Archi CAD (PLN, PLA) – grafički dio i Word, Excel... – tekstualni dio.

Tehničku dokumentaciju u štampanoj formi uvezati i ovjeriti shodno Pravilniku o sadržini i načinu izrade i sadržini tehničke dokumentacije za građenje objekata (Sl. List CG br. 44/18).

Sve knjige tehničke dokumentacije, upakovati u poveze mekih korica, formata A4, odgovarajuće debljine i u istoj boji.

**Tehnička dokumentacija se izrađuje na crnogorskom i engleskom jeziku.**

Broj primjeraka, pojedinih djelova tehničke dokumentacije, koje je potrebno predati u štampanoj i elektronskoj formi (CD), iznosi 3 (tri) primjerka u štampanoj formi i odgovarajući broj u zavisnosti od broja nadležnih organa za tehničke uslove prilikom predaje projekta na reviziju, u digitalnoj formi (CD).

1. ***ZAVRŠNE ODREDBE***

Tokom izrade tehničke dokumentacije, Projektant je dužan sarađivati sa Naručiocem / Investitorom i redovno ga izvještavati o napredovanju radova i mogućim tehničkim rješenjima. Projektant je dužan da, u toku izrade, projektnu dokumentaciju stavlja na uvid Naručiocu, ukoliko se to od njega zatraži.

 Investitor

 Direktor, Branislav Knežević

 ......................................................

**VI Način plaćanja**

Rok i način plaćanja je: putem okonačne situacije, u roku od 30 dana od dana ovjere okonačne situacije, od strane Naručioca.

**VII Rok isporuke robe, izvođenja radova, odnosno pružanja usluge:**

Rok izvršenja ugovora je: 20 kalendarskih dana od dana potpisivanja ugovora.

**VIII Kriterijum za izbor najpovoljnije ponude:**

🞎najniža ponuđena cijena broj bodova 100

**IX Rok i način dostavljanja ponuda**

Ponude se predaju radnim danima, u zatvorenoj koferti sa naznakom za nabavku male vrijednosti, od 08h do 12h sati, zaključno sa danom 18.05.2020.godine do 11,30h.

Ponude se mogu predati:

•neposrednom predajom na arhivi naručioca na adresi

•preporučenom pošiljkom sa povratnicom na adresi.

**X Rok za donošenje obavještenja o ishodu postupka**

Rok za donošenje obavještenja o ishodu postupka je 10 dana od dana otvaranja ponuda.

**XI Druge informacije**

|  |
| --- |
| Uz ponudu je potrebno dostaviti licencu: Licenca projektanta i izvođača radova za obavljanje djelatnosti izrade tehničke dokumentacije i građenje objekata.Sredstva finansijskog obezbjeđenja ugovora o javnoj nabavciIspunjenost uslova utvrđenih zahtjevom za dostavljanje ponuda, ponuđač može da dokazuje pisanom izjavom datom pod punom moralnom, materijalnom i krivičnom odgovornošću.Ponuđači su dužni da dostave dokaz o osiguranju od profesionalne odgovornost.Otvaranje ponuda će se izvršiti javno, u prostorijama JU Srednje stručne škole u Baru na adresi JU Srednja stručna škola, Ulica Rista Lekića br.16, 85000 Bar, dana 18.05.2020.god. sa početkom u 12,00 sati. Ponuđači su u obavezi da prilikom formiranja ponude popune finansijski dio ponude koji je sastavni dio ovog Zahtijeva, kao i izjavu ponuđača sa memorandumom koja je takođe sastavni dio ovog Zahtijeva.  |

Službenik za javne nabavke Direktor

 Darko Jelić Branislav Knežević

\_\_\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**FINANSIJSKI DIO PONUDE**

|  |  |  |  |  |  |
| --- | --- | --- | --- | --- | --- |
| r.b. | opis predmeta | bitne karakteristike ponuđenog predmeta nabavke | ukupan iznos bez pdv-a | ukupan pdv | ukupan iznos sapdv-om |
| 1 | Izrada glavnog projekta | Izrada glavnog projekta adaptacije objekta JU Srednje stručne škole Bar prema tački 3. Zahtijeva za dostavljanje ponuda br. 162 od 12.05.2020. god. JU Srednje stručne škole iz Bara (Predmet i cilj izrade tehničke dokumentacije) |  |  |  |
| Ukupno bez PDV-a |   |
| PDV |   |
| Ukupan iznos sa PDV-om: |   |
| 1. brojkama
 |  |
| 1. slovima
 |  |

Memorandum ponuđača

U skladu sa Odredbama Zakona o javnim nabavkama Crne Gore *(„Sl.list CG“ br. 42/11, 57/14, 28/15 i 42/17*) i člana 7 stav 6 Pravilnika o sadržaju akta i obrascima za sprovođenje nabavke male vrijednosti („Službeni list CG“, br. 49/17), dajemo sljedeću;

**I Z J A V U**

Pod punom moralnom, materijalnom i krivičnom odgovornošću izjavljujemo da uslove iz člana 65 Zakona o javnim nabavkama CG u potpunosti ispunjavamo.

Ova izjava je sastavni dio dokumentacije predmeta javne nabavke tj. zahtjeva za dostavljanje ponuda.

Potpis ovlašćenog lica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum i mjesto potpisivanja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P.